‘Twisters’ i ‘Padre no hay más que uno 4’ protagonitzen la cartellera de Burjassot, en l’equador de juliol
2025-07-24

La cartellera del cinema de Burjassot continua endavant oferint al públic local les estrenes més estiuenques amb una programació que, durant el mes de juliol, es repartirà entre el cinema Tívoli i l’Auditori de la Casa de Cultura. Les entrades per a gaudir de les estrenes cinematogràfiques més actuals a Burjassot tenen un preu únic de 4 euros i es poden adquirir, en venda anticipada, en la pàgina web del cinema Tívoli i en la taquilla, des de mitja hora abans de l’inici de cada projecció.

Així, la primera pel·lícula que s’ha programat per a llançar-se a la Terrassa d’Estiu de Burjassot és Twisters, un thriller d’acció trepidant que tindrà les seues projeccions el dimecres 17, el dijous 18, el divendres 19, el dissabte 20 i el diumenge 21, a les 22.15 h. La pel·lícula estatunidenca dirigida per Lee Isaac Chung i protagonitzada per Daisy Edgar-Jones, Glen Powell i Anthony Ramos es descriu com un nou capítol de la pel·lícula Twister (Tornado), de 1996. El film se centra en dos caçadors de tempestes que arrisquen les seues vides en un intent de provar un sistema experimental d’alerta meteorològica. Edgar-Jones interpreta a Kate Cooper, una ex caçadora de tempestes perseguida per una devastadora trobada amb un tornado durant els seus anys d’universitat que ara estudia els patrons de tempestes en pantalles a la ciutat de Nova York. El seu amic Javi la porta de retorn a les planes per a provar un nou i innovador sistema de seguiment. Allí es creuarà amb Tyler Owens, una imprudent superestrella de les xarxes socials que gaudix publicant les seues aventures perseguint tempestes, com més perilloses millor, amb el seu estrident equip. A mesura que la temporada de tempestes s’intensifica, es deslligaran fenòmens terrorífics mai vistos i Kate, Tyler i els seus equips competidors es trobaran directament en el camí amb múltiples sistemes de tempestes que convergixen sobre Oklahoma en el que serà una lluita per sobreviure.

De tornada al cinema Tívoli, la fúria dels tornados deixarà pas als riures que provoque la comèdia espanyola que ja s’ha convertit un clàssic dels últims estius. Arriba al Tívoli Padre no hay más que uno 4: campanas de boda, amb projeccions el divendres 19, el dissabte 20, el diumenge 21 i el dilluns 22 de juliol, en dos sessions cada dia, a les 18 h i a les 20.15 h. En la nova bogeria que dirigix i protagonitza Santiago Segura juntament amb Toni Acosta, estos pare s’hauran d’enfrontar a una circumstància poc comuna. I és que el mateix dia que la seua filla major complix 18 anys, el seu nuvi li proposa matrimoni i esta accepta immediatament.